title: Neuvoston päätös (EU) 2015/860, annettu 26 päivänä toukokuuta 2015, säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn, Euroopan yhteisön ja Sveitsin valaliiton välisen sopimuksen muutospöytäkirjan allekirjoittamisesta Euroopan unionin puolesta

text:
               3.6.2015

               FI

               Euroopan unionin virallinen lehti

               L 136/5

         NEUVOSTON PÄÄTÖS (EU) 2015/860,
   annettu 26 päivänä toukokuuta 2015,
   säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn, Euroopan yhteisön ja Sveitsin valaliiton välisen sopimuksen muutospöytäkirjan allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 115 artiklan yhdessä sen 218 artiklan 5 kohdan ja 218 artiklan 8 kohdan toisen kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 14 päivänä toukokuuta 2013 komission aloittamaan Sveitsin valaliiton kanssa neuvottelut muutoksesta Euroopan yhteisön ja Sveitsin valaliiton väliseen sopimukseen, jossa määrätään säästöjen tuottamien korkotulojen verotusta koskevassa direktiivissä 2003/48/EY (1) säädettyjä toimenpiteitä vastaavista toimenpiteistä, jotta kyseisessä sopimuksessa voitaisiin ottaa huomioon kansainvälisellä tasolla sovitut pyrkimykset edistää automaattista tietojenvaihtoa kansainvälisenä standardimenettelynä.

               (2)

               Neuvottelujen tuloksena syntynyt muutospöytäkirjan teksti on neuvoston antamien neuvotteluohjeiden mukainen, koska sillä yhtenäistetään sopimus automaattista tietojenvaihtoa koskevan viimeaikaisen globaalin kehityksen kanssa, toisin sanoen Taloudellisen yhteistyön ja kehityksen järjestön (OECD) laatiman finanssitilitietojen automaattista vaihtoa koskevan globaalin standardin kanssa. Unioni, sen jäsenvaltiot ja Sveitsin valaliitto ovat osallistuneet aktiivisesti OECD:n työhön. Sopimuksen teksti, sellaisena kuin se on muutettuna muutospöytäkirjalla, muodostaa oikeusperustan globaalin standardin täytäntöönpanolle unionin ja Sveitsin valaliiton välisissä suhteissa.

               (3)

               Muutospöytäkirja olisi sen vuoksi allekirjoitettava unionin puolesta sillä varauksella, että sen tekeminen saatetaan myöhemmin päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa unionin puolesta säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan, Euroopan yhteisön ja Sveitsin valaliiton välisen sopimuksen muutospöytäkirja sillä varauksella, että mainitun muutospöytäkirjan tekeminen saatetaan päätökseen (2).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä toukokuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 385, 29.12.2004, s. 30.

      (2)  Muutospöytäkirjan teksti julkaistaan yhdessä sen allekirjoittamista koskevan päätöksen kanssa.


title: 2012/605/EU: Euroopan parlamentin päätös, 10. toukokuuta 2012 , ARTEMIS-yhteisyrityksen varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/312

         EUROOPAN PARLAMENTIN PÄÄTÖS,
   10. toukokuuta 2012,
   ARTEMIS-yhteisyrityksen varainhoitovuoden 2010 tilien päättämisestä
   (2012/605/EU)
   EUROOPAN PARLAMENTTI, joka

               —

               ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 74/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0109/2012),

               1.

               hyväksyy ARTEMIS-yhteisyrityksen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen ARTEMIS-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 1.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 52.

      (4)  EYVL L 357, 31.12.2002, s. 72.


title: 2014/835/EU: Neuvoston päätös, annettu 27 päivänä marraskuuta 2014 , Euroopan unionin sekä Islannin tasavallan ja Norjan kuningaskunnan välisen Euroopan unionin jäsenvaltioiden sekä Islannin ja Norjan välistä luovutusmenettelyä koskevan sopimuksen tekemisestä

text:
               28.11.2014

               FI

               Euroopan unionin virallinen lehti

               L 343/1

         NEUVOSTON PÄÄTÖS,
   annettu 27 päivänä marraskuuta 2014,
   Euroopan unionin sekä Islannin tasavallan ja Norjan kuningaskunnan välisen Euroopan unionin jäsenvaltioiden sekä Islannin ja Norjan välistä luovutusmenettelyä koskevan sopimuksen tekemisestä

      (2014/835/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan unionista tehdyn sopimuksen 24 ja 38 artiklan nojalla neuvosto valtuutti 10 päivänä heinäkuuta 2001 puheenjohtajavaltion neuvottelemaan komission avustamana Norjan ja Islannin kanssa sopimukset oikeudellisesta yhteistyöstä rikosasioissa. Tätä valtuutusta muutettiin 19 päivänä joulukuuta 2002 tehdyllä neuvoston päätöksellä. Puheenjohtajavaltio neuvotteli komission avustamana sopimuksen Euroopan unionin jäsenvaltioiden sekä Islannin ja Norjan välisestä luovutusmenettelystä.

               (2)

               Kesäkuun 27 päivänä 2006 tehdyn neuvoston päätöksen 2006/697/EY (2) nojalla Euroopan unionin sekä Islannin tasavallan ja Norjan kuningaskunnan välinen sopimus Euroopan unionin jäsenvaltioiden sekä Islannin ja Norjan välisestä luovutusmenettelystä, jäljempänä ’sopimus’, allekirjoitettiin 28 päivänä kesäkuuta 2006 sillä varauksella, että sopimus tehdään.

               (3)

               Sopimusta ei ole vielä tehty. Lissabonin sopimuksen tultua voimaan 1 päivänä joulukuuta 2009 menettelyt, joita unionin on noudatettava sopimuksen tekemiseksi, määräytyvät Euroopan unionin toiminnasta tehdyn sopimuksen 218 artiklan mukaisesti.

               (4)

               Sopimus olisi hyväksyttävä.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen ja soveltamiseen.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin sekä Islannin tasavallan ja Norjan kuningaskunnan välinen sopimus Euroopan unionin jäsenvaltioiden sekä Islannin ja Norjan välisestä luovutusmenettelystä (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tehdä unionin puolesta sopimuksen 38 artiklan 1 kohdassa määrätty ilmoitus unionia sitovasti (4).
   3 artikla
   Tämä päätös tulee voimaan päivänä, jona se hyväksytään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 27 päivänä marraskuuta 2014.

            Neuvoston puolesta

            Puheenjohtaja

         A. GIACOMELLI

      (1)  EUVL C 51 E, 22.2.2013, s. 170.

      (2)  Neuvoston päätös 2006/697/EY, tehty 27 päivänä kesäkuuta 2006, Euroopan unionin jäsenvaltioiden sekä Islannin ja Norjan välistä luovutusmenettelyä koskevan Euroopan unionin sekä Islannin tasavallan ja Norjan kuningaskunnan välisen sopimuksen allekirjoittamisesta (EUVL L 292, 21.10.2006, s. 1).

      (3)  EUVL L 292, 21.10.2006, s. 2.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: 2014/315/Euratom: Neuvoston päätös, annettu 22 päivänä lokakuuta 2013 , hyväksynnän antamisesta Euroopan komissiolle Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemiseen Euroopan atomienergiayhteisön puolesta

text:
               4.6.2014

               FI

               Euroopan unionin virallinen lehti

               L 165/1

         NEUVOSTON PÄÄTÖS,
   annettu 22 päivänä lokakuuta 2013,
   hyväksynnän antamisesta Euroopan komissiolle Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemiseen Euroopan atomienergiayhteisön puolesta

      (2014/315/Euratom)

   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Neuvosto valtuutti 24 päivänä syyskuuta 2012 komission aloittamaan neuvottelut Montenegron kanssa Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan, jäljempänä ’pöytäkirja’, tekemiseksi.

               (2)

               Neuvottelut saatiin menestyksekkäästi päätökseen ja pöytäkirja parafoitiin 16 päivänä toukokuuta 2013.

               (3)

               Komissiolle olisi annettava hyväksyntä pöytäkirjan tekemiseen Euroopan atomienergiayhteisön toimivaltaan kuuluvien seikkojen osalta.

               (4)

               Pöytäkirjan allekirjoittamiseen ja tekemiseen sovelletaan erillistä menettelyä unionin ja sen jäsenvaltioiden toimivaltaan kuuluvien seikkojen osalta,

         ON HYVÄKSYNYT TÄMÄN PÄÄTÖKSEN:
   Ainoa artikla
   Annetaan Euroopan komissiolle hyväksyntä Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemiseen Euroopan atomienergiayhteisön puolesta.
   Pöytäkirjan teksti on liitetty sen allekirjoittamista koskevaan päätökseen.

      Tehty Luxemburgissa 22 päivänä lokakuuta 2013.

            Neuvoston puolesta

            Puheenjohtaja

         L. LINKEVIČIUS


title: Euroopan parlamentin puhemiehistön päätös 23 päivänä maaliskuuta 2011 Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               25.3.2011

               FI

               Euroopan unionin virallinen lehti

               C 93/2

         EUROOPAN PARLAMENTIN PUHEMIEHISTÖN PÄÄTÖS
   23 päivänä maaliskuuta 2011
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2011/C 93/03
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 8 ja 23 artiklan,
   sekä katsoo seuraavaa:

               (1)

               Jäsenet sekä siirtymäkorvausta tai eläkettä saavat entiset jäsenet saavat korvausta muun muassa huollettavanaan olevalle lapselle aiheutuneista sairauskuluista siihen asti, kun lapsi täyttää 21 vuotta tai kun yleissivistävässä tai ammattiin valmistavassa täysipäiväisessä koulutuksessa oleva lapsi täyttää 25 vuotta. Mikäli huollettavana olevalla lapsella on vakava sairaus tai vamma, jonka vuoksi hän ei pysty elättämään itseään, sairauskulut olisi aiheellista korvata ilman ikärajoitusta.

               (2)

               Jäsenet voivat saada tietyin ehdoin korvausta kuluista, jotka ovat aiheutuneet muista matkoista eli edustajantoimen hoitamiseen liittyvistä matkoista muualla kuin jäsenvaltiossa, josta jäsen on valittu Euroopan parlamenttiin. Olisi aiheellista antaa jäsenille oikeus yhdistää tällaiseen muuhun matkaan epävirallista lisätoimintaa, jos se ei lisää korvattavien matka- ja oleskelukulujen määrää.

               (3)

               Kun jäsenet osallistuvat viralliseen toimintaan Euroopan unionin alueen ulkopuolella, he saavat asianmukaisesti perustelluissa poikkeusolosuhteissa korvauksen matkan aikana aiheutuneista kohtuullisista oleskelukuluista, lukuun ottamatta kuluja jäsenvaltiossa, josta jäsen on valittu Euroopan parlamenttiin. Koska viimeksi mainitut kulut kuitenkin muodostavat virkamatkasta aiheutuneiden matkakulujen kiinteän osan, ei vaikuta aiheelliselta vähentää niitä matkan aikana aiheutuneista kohtuullisista oleskelukuluista maksettavasta korvauksesta.

               (4)

               Parlamentin jäsenten avustajakorvausta korotettiin 1 500 EUR Euroopan unionin lisätalousarviolla nro 1 varainhoitovuodeksi 2010 (2), jotta voitiin ottaa huomioon Lissabonin sopimuksen voimaantulon jäsenille aiheuttama lisääntynyt työmäärä. Euroopan parlamentin jäsenten asemaa koskevien sääntöjen soveltamisohjeita (3) (jäljempänä ”soveltamisohjeet”) muutettiin vastaavasti 11 ja 23 päivänä marraskuuta 2009, 14 päivänä joulukuuta 2009, 19 päivänä huhtikuuta 2010 ja 5 päivänä heinäkuuta 2010 tehdyillä puhemiehistön päätöksellä (4). Samasta syystä Euroopan unionin yleiseen talousarvioon varainhoitovuodeksi 2011 otettiin toinen 1 500 EUR korotus. Se otettiin kuitenkin varaukseen parlamentin päätöslauselmalla 20 päivänä lokakuuta 2010 neuvoston kannasta esitykseen Euroopan unionin yleiseksi talousarvioksi varainhoitovuodeksi 2011 – kaikki pääluokat (5). Budjettivaliokunta päätti kokouksessaan 3 päivänä maaliskuuta 2011, että toinen korotus olisi otettava varauksesta. Puhemiehistö pani kokouksessaan 7 päivänä maaliskuuta 2011 päätöksen merkille ja tuki ehdotusta muuttaa soveltamisohjeita vastaavasti,

         ON HYVÄKSYNYT SEURAAVAN PÄÄTÖKSEN:
   1 artikla
   Muutetaan soveltamisohjeet seuraavasti:

               1)

               Korvataan 3 artiklan 1 kohdan a alakohta seuraavasti:

                           ”a)

                           jäsen ja jäsenten asemaa koskevien sääntöjen 13 artiklan nojalla siirtymäkorvausta tai 14 tai 15 artiklan nojalla eläkettä saava entinen jäsen omista kuluistaan sekä kuluista, jotka ovat aiheutuneet

                                       i)

                                       hänen puolisolleen tai jäsenen kanssa muun vakiintuneen parisuhteen kuin avioliiton osapuolena olevalle 58 artiklan 2 kohdassa tarkoitetulle henkilölle taikka

                                       ii)

                                       hänen huollettavanaan olevalle 58 artiklan 3 kohdassa tarkoitetulle lapselle siihen asti, kun lapsi täyttää 21 vuotta tai kun yleissivistävässä tai ammattiin valmistavassa täysipäiväisessä koulutuksessa oleva lapsi täyttää 25 vuotta, taikka ilman ikärajoitusta, jos lapsella on vakava sairaus tai vamma, jonka vuoksi hän ei pysty elättämään itseään,

                                 mikäli puoliso, jäsenen kanssa muussa vakiintuneessa parisuhteessa kuin avioliitossa oleva henkilö ja huollettavana oleva lapsi eivät voi saada samanluonteisia ja -suuruisia suorituksia kuin jäsen tai entinen jäsen sovellettaessa kaikkia muita lainsäädännöllisiä tai hallinnollisia määräyksiä;”

               2)

               Korvataan 14 artiklan a alakohta seuraavasti:

                           ”a)

                           edellä 10 artiklan 1 kohdan b alakohdassa tarkoitetut tapaukset: kutsu tapahtumaan, johon jäsen osallistui, tai mainitun tapahtuman ohjelma tai muut tositteet, joista käy ilmi, että matka liittyi edustajantoimen hoitamiseen, tai jäljempänä 22 artiklan 2 a kohdassa tarkoitettu tapaus: jäsenen ilmoitus siitä, että matka liittyi edustajantoimen hoitamiseen;”

               3)

               Muutetaan 22 artikla seuraavasti:

                           a)

                           Korvataan 2 b kohta seuraavasti:
                           ”2 b.   Pyyntöihin sellaisten matkakulujen korvaamiseksi, jotka koskevat osallistumista johonkin tilaisuuteen jäsenen tai Euroopan parlamentin poliittisen ryhmän kutsusta, on myös liitettävä muut tositteet, joista käy ilmi, että matka liittyi jäsenen edustajantoimen hoitamiseen.”

                           b)

                           Lisätään kohdat seuraavasti:
                           ”2 d.   Jäsenet voivat yhdistää muuhun matkaan epävirallista lisätoimintaa, jos se ei lisää korvattavien matka- ja oleskelukulujen määrää.
                           2 e.   Muun matkan perusteena olevasta toiminnasta aiheutuvista kuluista ei ole mahdollista saada muuta julkista tai yksityistä korvausta.”

               4)

               Korvataan 24 artiklan 3 kohdan c alakohta seuraavasti:

                           ”c)

                           asianmukaisesti perustelluissa poikkeusolosuhteissa korvauksen matkan aikana aiheutuneista kohtuullisista oleskelukuluista.”

               5)

               Korvataan 33 artiklan 4 kohta seuraavasti:
               ”4.   Jäljempänä 34 artiklassa tarkoitetuista avustajista aiheutuvia kuluja korvataan enintään 18 189 EUR kuukaudessa. Määrä on 19 689 EUR 1 päivästä toukokuuta 2010 alkaen. Määrä on 19 709 EUR 1 päivästä heinäkuuta 2010 alkaen. Määrä on 21 209 EUR 1 päivästä tammikuuta 2011 alkaen.”

         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Päätöstä sovelletaan samasta päivästä alkaen lukuun ottamatta 1 artiklan 5 kohtaa, jota sovelletaan 14 päivästä heinäkuuta 2009 alkaen.

      (1)  Euroopan parlamentin jäsenten asemaa koskevien sääntöjen vahvistamisesta 28 päivänä syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).

      (2)  EUVL L 183, 16.7.2010, s. 1.

      (3)  Euroopan parlamentin jäsenten asemaa koskevien sääntöjen soveltamisohjeista 19 päivänä toukokuuta ja 9 päivänä heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).

      (4)  EUVL C 180, 6.7.2010, s. 1.

      (5)  Hyväksytyt tekstit, P7_TA(2010)0372.


title: Neuvoston päätös (Euratom) 2015/2228, annettu 10 päivänä marraskuuta 2015, hyväksynnän antamiseksi sille, että Euroopan komissio tekee ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjojen 1 ja 2 muutokset

text:
               3.12.2015

               FI

               Euroopan unionin virallinen lehti

               L 317/11

         NEUVOSTON PÄÄTÖS (Euratom) 2015/2228,
   annettu 10 päivänä marraskuuta 2015,
   hyväksynnän antamiseksi sille, että Euroopan komissio tekee ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjojen 1 ja 2 muutokset
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen alakohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Komissio on 23 päivänä syyskuuta 2013 annetulla neuvoston päätöksellä hyväksyttyjen neuvotteluohjeiden mukaisesti neuvotellut ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjojen 1 ja 2 muutokset, jäljempänä ’pöytäkirjojen 1 ja 2 muutokset’.

               (2)

               Euroopan komissiolle olisi annettava valtuutus tehdä pöytäkirjojen 1 ja 2 muutokset,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan Euroopan komissiolle valtuutus tehdä ydinmateriaalivalvonnan soveltamiseksi ydinaseet Latinalaisessa Amerikassa ja Karibian valtioissa kieltävän sopimuksen puitteissa tehdyn Ison-Britannian ja Pohjois-Irlannin yhdistyneen kuningaskunnan, Euroopan atomienergiayhteisön ja Kansainvälisen atomienergiajärjestön välisen sopimuksen pöytäkirjojen 1 ja 2 muutokset.
   Pöytäkirjojen 1 ja 2 muutosten teksti on liitetty tähän päätökseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      LIITE

                  I

                  Korvataan Ranskan tasavallan, Euroopan atomienergiayhteisön ja Kansainvälisen atomienergiajärjestön välisen sopimuksen, joka koskee ydinmateriaalivalvonnan soveltamista ydinaseet Latinalaisessa Amerikassa ja Karibian valtioissa kieltävän sopimuksen puitteissa, jäljempänä ’ydinmateriaalivalvontasopimus’, pöytäkirjassa 1 oleva I osa seuraavasti:

                              ”I

                                          A)

                                          Niin kauan kuin

                                                      1.

                                                      ensimmäisessä lisäpöytäkirjassa tarkoitetuilla Ranskan alueilla ei ole rauhanomaisten ydinenergiaan liittyvien toimien yhteydessä ydinaineita, joiden määrä ylittää Ranskan, yhteisön ja järjestön välisen sopimuksen, joka koskee ydinmateriaalivalvonnan soveltamista ydinaseet Latinalaisessa Amerikassa ja Karibian valtioissa kieltävän sopimuksen puitteissa, jäljempänä ’sopimus’, 35 artiklassa vahvistetut rajat kyseisten aineiden osalta, tai

                                                      2.

                                                      ei ole tehty päätöstä sopimuksen osassa ’Määritelmät’ määritellyn laitoksen rakentamisesta tai luvan antamisesta tällaisen laitoksen rakentamiseen ensimmäisessä lisäpöytäkirjassa tarkoitetuilla Ranskan alueilla,
                                                      sopimuksen toisen osan määräyksiä ei sovelleta, lukuun ottamatta 31–37, 39, 47, 48, 58, 60, 66, 67, 69, 71–75, 81, 83–89, 93 ja 94 artiklaa.

                                          B)

                                          Sopimuksen 32 artiklan a ja b alakohdan mukaisesti toimitettavat tiedot voidaan ryhmitellä siten, että ne toimitetaan vuosikertomuksessa; vuosikertomus toimitetaan tarvittaessa myös 32 artiklan c alakohdassa tarkoitetusta ydinaineiden tuonnista ja viennistä.

                                          C)

                                          Jotta sopimuksen 37 artiklan mukaiset lisäjärjestelyt voidaan saattaa päätökseen halutussa ajassa, yhteisö:

                                                      1.

                                                      antaa järjestölle ennakkoilmoituksen tarpeeksi ajoissa ennen kuin ensimmäisessä lisäpöytäkirjassa tarkoitetuilla Ranskan alueilla harjoitettavissa rauhanomaisissa ydinenergiaan liittyvissä toiminnoissa olevien ydinaineiden määrä ylittää A kohdassa tarkoitetut rajat, tai

                                                      2.

                                                      ilmoittaa järjestölle heti, kun on tehty päätös laitoksen rakentamisesta tai luvan antamisesta laitoksen rakentamiseen ensimmäisessä lisäpöytäkirjassa tarkoitetuilla Ranskan alueilla,
                                                      riippuen siitä, kumpi näistä tapahtuu aikaisemmin. Tämän jälkeen Ranska, yhteisö ja järjestö sopivat tarpeen mukaan yhteistyömenettelyistä sopimuksen mukaisen ydinmateriaalivalvonnan soveltamiseksi.”.

                  II

                  Korvataan ydinmateriaalivalvontasopimuksen pöytäkirjassa 2 oleva I osa seuraavasti:

                              ”I

                              Kun yhteisö ilmoittaa järjestölle tämän sopimuksen pöytäkirjassa 1 olevan I osan C kohdan mukaisesti, että ensimmäisessä lisäpöytäkirjassa tarkoitetuilla Ranskan alueilla harjoitettavissa rauhanomaisissa ydinenergiaan liittyvissä toiminnoissa olevien ydinaineiden määrä ylittää tämän sopimuksen pöytäkirjassa 1 olevan I osan A kohdan 1 alakohdassa tarkoitetut rajat tai että on tehty päätös tämän sopimuksen pöytäkirjassa 1 olevan I osan A kohdan 2 alakohdassa tarkoitetun, sopimuksen osassa ’Määritelmät’ määritellyn laitoksen rakentamisesta tai luvan antamisesta tällaisen laitoksen rakentamiseen, riippuen siitä kumpi näistä kahdesta tapauksesta tapahtuu ensin, Ranskan, yhteisön ja järjestön välillä laaditaan pöytäkirja, jossa vahvistetaan yhteistyömenettelyt sopimuksen mukaisen ydinmateriaalivalvonnan soveltamiseksi. Näissä menettelyissä tarkennetaan tiettyjä sopimuksen määräyksiä ja määritellään erityisesti edellytykset ja keinot, joilla edellä mainittu yhteistyö toteutetaan siten, että vältetään toimien tarpeettomat päällekkäisyydet ydinmateriaalivalvonnan alalla. Sikäli kuin se on mahdollista, menettelyt perustuvat yhteisön jäsenvaltioiden, yhteisön ja järjestön välisten muiden ydinmateriaalivalvontaa koskevien sopimusten pöytäkirjojen ja lisäjärjestelyjen perusteella jo voimassa oleviin menettelyihin, yhteisön ja järjestön sopimat näihin sopimuksiin liittyvät erityisjärjestelyt mukaan luettuina.”.


Avis juridique important

|

31999D0207

1999/207/EY: Neuvoston päätös, tehty 9 päivänä maaliskuuta 1999, pysyvän työllisyyskomitean uudistamisesta ja päätöksen 70/532/ETY kumoamisesta

Virallinen lehti nro L 072 , 18/03/1999 s. 0033 - 0035

NEUVOSTON PÄÄTÖS,tehty 9 päivänä maaliskuuta 1999,pysyvän työllisyyskomitean uudistamisesta ja päätöksen 70/532/ETY kumoamisesta (1999/207/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 145 artiklan,sekä katsoo, että1) neuvosto vahvistaa työllisyyden suuntaviivoista vuodeksi 1998 15 päivänä joulukuuta 1997 (1) ja työllisyyden suuntaviivoista vuodeksi 1999 22 päivänä helmikuuta 1999 (2) antamissaan päätöslauselmissa, että työmarkkinaosapuolien olisi kaikilla tasoilla osallistuttava yhteensovitetun työllisyysstrategian kaikkiin vaiheisiin ja että ne osallistuisivat näin ollen merkittävällä tavalla suuntaviivojen toteuttamiseen ja että osallistumista arvioitaisiin säännöllisesti,2) työmarkkinaosapuolten osallistuminen yhteensovitetun työllisyystrategian toteuttamiseen olisi otettava huomioon sekä varsinaisissa työllisyyttä koskevissa suuntaviivoissa että tarkasteltaessa niiden yhdenmukaisuutta talouspolitiikan laajojen suuntaviivojen kanssa suuremman synergian aikaansaamiseksi, jotta tavoite työllisyyden korkeasta tasosta voitaisiin liittää yhteisön politiikkojen suunnitteluun ja täytäntöönpanoon,3) yhteisön tasolla käytävän sosiaalisen vuoropuhelun kehityksestä annetusta komission tiedonannosta 18 päivänä heinäkuuta 1997 antamassaan päätöslauselmassa (3) Euroopan parlamentti on kehottanut uudistamaan pysyvän työllisyyskomitean pikaisesti sekä luomaan kyseisen komitean ja työllisyys- ja työmarkkinakomitean väliset koordinointijärjestelmät; Euroopan parlamentti ilmaisi 18 päivänä marraskuuta 1998 antamassaan päätöslauselmassa tyytyväisyytensä pysyvän työllisyyskomitean uudistamiseksi tehtyihin aloitteisiin,4) talous- ja sosiaalikomitea lausui 29 päivänä tammikuuta 1997 antamassaan, kyseistä komission tiedonantoa koskevassa lausunnossa (4), että pysyvän työllisyyskomitean asemaa olisi parannettava nykyisestä,5) komissio katsoi 20 päivänä toukokuuta 1998 antamassaan tiedonannossa työmarkkinaosapuolten vuoropuhelun mukauttamisesta ja edistämisestä yhteisön tasolla, että pysyvän työllisyyskomitean uudistaminen on perusteltua, koska yhteisössä käytävän sosiaalisen vuoropuhelun olosuhteet ovat muuttuneet ja Amsterdamin sopimukseen on sisällytetty uusi työllisyyttä koskeva osasto,6) on aiheellista säilyttää pysyvän työllisyyskomitean rakenne tehtäessä komitean toiminnan parantamisen kannalta tarpeelliset mukautukset; on suotavaa sisällyttää tämä uudistus uuteen päätökseen, jolla korvataan Euroopan yhteisöjen pysyvän työllisyyskomitean perustamisesta 14 päivänä joulukuuta 1970 tehty neuvoston päätös 70/532/ETY (5),7) on toivottavaa, että työmarkkinaosapuolten valtuuskunnat edustaisivat koko elinkeinoelämää, mutta komitean työn tehokkuuden ja järjestelmällisyyden vuoksi edustajien lukumäärää olisi vähennettävä; eri työmarkkinaosapuolten edustuksen olisi oltava riittävällä tavalla koordinoitu,8) kansallisen tason työmarkkinaosapuolilla on myös tärkeä tehtävä yhteensovitetun työllisyysstrategian täytäntöönpanossa jäsenvaltioissa; nämä voivat osallistua soveltuvalla tavalla komitean tehtävien toteuttamiseen,9) komitea voi pitää aiheellisena kokoontua lukumäärältään suppeampana tämän päätöksen sekä työjärjestyksen määräysten mukaisesti, ja10) työllisyys- ja työmarkkinakomitean perustamisesta 20 päivänä joulukuuta 1996 tehdyn neuvoston päätöksen 97/16/EY (6) 1 artiklan 3 kohdan mukaisesti kyseinen komitea pitää yllä asianmukaisia suhteita pysyvään työllisyyskomiteaan,ON PÄÄTTÄNYT SEURAAVAA:1 artikla Uudistetaan pysyvä työllisyyskomitea, jäljempänä `komitea`, siten kuin jäljempänä säädetään.2 artikla 1. Komitean tehtävänä on varmistaa, perustamissopimus sekä yhteisön toimielinten ja elinten toimivalta huomioon ottaen, neuvoston, komission ja työmarkkinaosapuolten välinen vuoropuhelu, yhteistoiminta ja neuvottelujen jatkuvuus työmarkkinaosapuolten osallistumisen mahdollistamiseksi yhteensovitetun työllisyysstrategian toteuttamisen ja jäsenvaltioiden tätä alaa koskevien politiikkojen koordinoinnin helpottamiseksi ottaen huomioon yhteisön taloudelliset ja sosiaaliset tavoitteet sellaisina kuin ne on esitetty sekä työllisyyden suuntaviivoissa että talouspolitiikan laajoissa suuntaviivoissa.2. Neuvoston jäsenet tai näiden edustajat, sekä komission ja Euroopan tason työmarkkinaosapuolten edustajat osallistuvat komitean työskentelyyn.3. Työmarkkinaosapuolilla on enintään 20 edustajaa kahtena yhtä suurena valtuuskuntana siten, että toisessa on 10 työntekijöiden edustajaa ja toisessa 10 työnantajien edustajaa.Työmarkkinaosapuolten valtuuskunnat edustavat koko elinkeinoelämää, ja niihin kuuluu yleistä tai alakohtaista etua ajavia eurooppalaisia järjestöjä, jotka edustavat ylempiä toimihenkilöitä sekä pieniä ja keskisuuria yrityksiä.Molempiin valtuuskuntiin kuuluu työmarkkinajärjestöjen edustajia, joita komissio kuulee sosiaalipolitiikkaa koskevan sopimuksen määräysten mukaisesti; järjestöt voidaan ryhmitellä seuraavasti:- yleiset työmarkkinakeskusjärjestöt- tiettyjä työntekijäryhmiä tai yrityksiä edustavat työmarkkinakeskusjärjestöt- alakohtaiset järjestöt, jotka edustavat maataloutta ja kauppaa.Työntekijöiden valtuuskuntaa koordinoi käytännön tasolla Euroopan ammatillinen yhteisjärjestö (EAY) ja työnantajien valtuuskuntaa koordinoi Euroopan teollisuuden ja työnantajien keskusjärjestö (UNICE).4. Komissio antaa säännöllisesti komitean puheenjohtajalle ilmoituksen luettelon 3 kohdassa tarkoitetuista järjestöistä. Komissio ottaa huomioon ne mahdolliset muutokset, jotka liittyvät näiden kahden työmarkkinaosapuolen edustukseen Euroopan tasolla.5. Kun komitea katsoo tarpeelliseksi, se voi kokoontua lukumäärältään suppeampana 6 artiklassa tarkoitetun työjärjestyksen mukaisesti. Tällöin neuvostoa voi edustaa puheenjohtajavaltio.3 artikla 1. Komitea kokoontuu vähintään kaksi kertaa vuodessa.2. Komitean puheenjohtajana on neuvoston puheenjohtajavaltiona toimivan jäsenvaltion edustaja.3. Jotta komitea voi mahdollisimman suotuisissa oloissa hoitaa 2 artiklan 1 kohdassa tarkoitetut tehtävät, puheenjohtajavaltio huolehtii siitä, että vuoropuhelu, yhteistoiminta ja neuvottelut komiteassa käydään oikeaan aikaan.4. Molemmat työmarkkinaosapuolten valtuuskunnat ilmoittavat ennakkoon puheenjohtajalle valtuuskunnan kannan esittämiseen valtuutetun edustajansa nimen.5. Puheenjohtaja voi esityslistalla olevien asioiden mukaan komissiota ja työmarkkinaosapuolia kuultuaan kutsua lisäksi edustajia muista kuin 2 artiklan 3 kohdassa tarkoitetuista alakohtaisista järjestöistä ilmaisemaan niiden kannan.4 artikla 1. Komiteassa käsiteltävät aiheet otetaan esityslistalle jonkin 2 artiklan 2 kohdassa tarkoitetun osapuolen pyynnöstä.Käsiteltäväksi tarkoitetut asiakirjat tai ehdotukset toimitetaan puheenjohtajalle, joka saattaa ne tiedoksi osapuolille; osapuolet voivat tehdä huomautuksensa kirjallisesti.2. Puheenjohtaja valmistelee kokoukset tiiviisti yhteydessä komission ja komitean työhön osallistuvien työmarkkinaosapuolten kanssa. Puheenjohtaja kutsuu koolle valmistelevat kokoukset ja täysistunnot ja laatii kokousten alustavat esityslistat ottaen huomioon 1 kohdan mukaisesti toimitetut ilmoitukset.5 artikla 1. Puheenjohtaja tekee päätelmät ja laatii pöytäkirjan asiain käsittelystä komiteassa.2. Komissio valmistelee ja kokoaa tiedot, joita komitea tarvitsee tehtävänsä hoitamiseksi.3. Edellä 2 artiklan 3 kohdassa tarkoitetuille työmarkkinajärjestöjä edustaville komitean jäsenille suoritetaan matkakorvausta neuvoston asiasta antamien säännösten mukaisesti.6 artikla Komitea vahvistaa yhteisellä sopimuksella työjärjestyksensä. Työjärjestyksessä määrätään erityisesti komitean käytännön työskentelystä, sen kokousten valmistelusta ja muihin asiaankuuluviin elimiin, erityisesti työllisyys- ja työmarkkinakomiteaan, luotavista yhteyksistä.7 artikla Tätä päätöstä tarkastellaan uudelleen viimeistään 9 päivänä maaliskuuta 2002, ja siihen tehdään tarvittaessa muutoksia saatujen kokemusten perusteella.8 artikla Kumotaan neuvoston päätös 70/532/ETY.Tehty Brysselissä 9 päivänä maaliskuuta 1999.Neuvoston puolestaW. RIESTERPuheenjohtaja(1) EYVL C 30, 28.1.1998, s. 1(2) EYVL C 69, 12.3.1999, s. 2(3) EYVL C 286, 22.9.1997, s. 338(4) EYVL C 89, 19.3.1997, s. 27(5) EYVL L 273, 17.12.1970, s. 25, päätös sellaisena kuin se on muutettuna päätöksellä 75/62/ETY (EYVL L 21, 28.1.1975, s. 17).(6) EYVL L 6, 10.1.1997, s. 32


title: Euroopan parlamentin puhemiehistön päätös, 13 päivänä joulukuuta 2010 , Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               15.12.2010

               FI

               Euroopan unionin virallinen lehti

               C 340/6

         EUROOPAN PARLAMENTIN PUHEMIEHISTÖN PÄÄTÖS,
   13 päivänä joulukuuta 2010,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2010/C 340/06
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1) (jäljempänä ’jäsenten asemaa koskevat säännöt’),
   ottaa huomioon Euroopan parlamentin työjärjestyksen 8 artiklan ja 23 artiklan,
   sekä katsoo seuraavaa:

               (1)

               Euroopan parlamentin jäsenten asemaa koskevien sääntöjen soveltamisohjeita (2) (jäljempänä ’soveltamisohjeet’) muutettiin 11. ja 23. marraskuuta 2009, 14. joulukuuta 2009, 19. huhtikuuta 2010 ja 5. heinäkuuta 2010 (3) tehdyillä Euroopan parlamentin puhemiehistön päätöksillä muun muassa siten, että jäsenillä on mahdollisuus luopua oikeudestaan sairauskulukorvaukseen. Järjestelmän vakauden turvaamiseksi tästä oikeudesta luopumista koskevan päätöksen tai päätöksen muuttaa luopumista koskevaa päätöstä on syytä olla voimassa ainakin kaksitoista kuukautta. Samoin kuin tarkistusta, jolla 3 artiklaan lisättiin 4 ja 5 kohta, tällä päätöksellä tehtyjä mainittujen säännösten tarkistuksia olisi sovellettava 7. heinäkuuta 2010 alkaen.

               (2)

               Euroopan parlamentin jäsenten kuluja ja korvauksia koskevien sääntöjen (jäljempänä ’jäsenten kulukorvaussäännöt’) mukaisesti valiokuntien ja alivaliokuntien puheenjohtajat ovat saaneet vuotuisen korvauksen sellaisten kulujen korvaamiseksi, jotka liittyvät matkoista konferenssiin tai tapahtumaan, jonka aihe liittyy Eurooppaan ja kuuluu kyseisen valiokunnan tai alivaliokunnan toimivaltaan ja jolla on parlamentaarinen ulottuvuus. Vuoden 2009 ensimmäisellä puoliskolla tämä korvaus oli 4 148 EUR. Järjestelmää jatkettiin soveltamisohjeissa. Valitettavan kirjoitusvirheen vuoksi määräksi ilmoitettiin kuitenkin 4 000 EUR. Virhe olisi korjattava 1. tammikuuta 2010 alkaen.

               (3)

               Soveltamisohjeiden 23 artiklan mukaan jäsenillä on oikeus korvaukseen siinä jäsenvaltiossa tehdyistä matkoista, josta hänet on valittu. Lento-, juna- tai laivamatkojen enimmäismäärä on 24 edestakaista matkaa. Yksityisautolla tehdyille matkoille asetettuun enimmäisetäisyyteen vaikuttaa kyseisen jäsenvaltion koko. Jotta jäsenillä olisi käytettävissään enemmän joustoa, olisi oltava mahdollista, että jäsen, joka on käyttänyt loppuun lento-, juna- tai laivamatkojen kulukorvauksen, voi muuntaa osan yksityisautolla tehtyjen matkojen kulukorvauksesta lento-, juna- tai laivamatkojen kulukorvaukseksi siten, että yksi lento-, juna- tai laivamatka vastaa kahta prosenttia enimmäiskilometrimäärästä, joka on sallittu sen jäsenvaltion osalta, josta jäsen on valittu. Samaa periaatetta olisi sovellettava soveltuvin osin, jos jäsen on käyttänyt loppuun automatkoihin tarkoitetun korvauksen. Tätä tarkistusta olisi sovellettava 1. tammikuuta 2011 alkaen.

               (4)

               Moitteettoman varainhoidon varmistamiseksi hakemukset, jotka koskevat eläkettä, johon jäsenellä on oikeus, on syytä jättää kuuden kuukauden kuluessa oikeuden alkamisesta, ellei kyseessä ole ylivoimainen este. Jos kyseistä määräaikaa ei noudateta, eläkkeen nauttimisen olisi alettava hakemuksen vastaanottamiskuukauden ensimmäisestä päivästä alkaen.

               (5)

               Soveltamisohjeiden pankkisiirtoja koskevaa määräystä on syytä mukauttaa, jotta se olisi maksupalveluista sisämarkkinoilla 13. marraskuuta 2007 annetun Euroopan parlamentin ja neuvoston direktiivin 2007/64/EY (4) mukainen.

               (6)

               Kun työkyvyttömyyseläkettä kuluja ja korvauksia koskevien sääntöjen mukaisesti saanut entinen jäsen kuolee, hänen huollettavanaan olleilla henkilöillä olisi oltava oikeus perhe-eläkkeeseen samoin edellytyksin, joita sovellettiin ennen jäsenten asemaa koskevien sääntöjen voimaantuloa,

         ON HYVÄKSYNYT SEURAAVAN PÄÄTÖKSEN:
   1 artikla
   Muutetaan soveltamisohjeet seuraavasti:

               1)

               Korvataan 3 artiklan 4 ja 5 kohta seuraavasti:
               ”4.   Jäsen ja jäsenten asemaa koskevien sääntöjen 13 artiklan nojalla siirtymäkorvausta tai 14 tai 15 artiklan nojalla eläkettä saava entinen jäsen voivat luopua 1 kohdassa tarkoitetusta oikeudestaan sairauskulukorvaukseen hakemuksen jättämistä seuraavan kuukauden ensimmäisestä päivästä alkaen. Siinä tapauksessa heille korvataan kaksi kolmasosaa sairausvakuutuksen maksuosuudesta edellyttäen, että korvausten kokonaissumma on enintään 400 EUR kuukaudessa.
               5.   Jäsen tai entinen jäsen, joka 4 kohdan mukaisesti luopuu oikeudestaan sairauskulukorvaukseen, ei voi liittyä uudelleen 1 kohdassa säädettyyn oikeutta sairauskulujen korvaamiseen koskevaan järjestelmään, ennen kuin kaksitoista kuukautta on kulunut luopumispäivästä. Samoin mahdollisia muita muutoksia on sen jälkeen mahdollista tehdä vasta kahdentoista kuukauden vähimmäisajan kuluttua riippumatta siitä, koskevatko ne liittymistä uudelleen 1 kohdassa tarkoitettuun oikeutta sairauskulujen korvaamiseen koskevaan järjestelmään tai tästä oikeudesta luopumista.”

               2)

               Korvataan 22 artiklan 3 kohdan ensimmäinen alakohta seuraavasti:
               ”3.   Tosiasialliset kulut valiokunnan tai alivaliokunnan puheenjohtajan matkoista konferenssiin tai tapahtumaan, jonka aihe liittyy Eurooppaan ja kuuluu valiokunnan tai alivaliokunnan toimivaltaan ja jolla on parlamentaarinen ulottuvuus, korvataan vuodessa enintään 4 148 EUR määrään asti. Osallistumiseen on saatava ennakolta Euroopan parlamentin puhemiehen lupa, kun on varmistettu varojen saatavuus edellä mainitun enimmäismäärän rajoissa.”

               3)

               Lisätään 23 artiklaan kohta seuraavasti:
               ”1 a.   Jäsen, joka on käyttänyt loppuun 1 kohdan a alakohdassa vahvistetun lento-, juna- tai laivamatkojen kulukorvauksen, voi kirjallisesta hakemuksesta muuntaa 1 kohdan b alakohdassa vahvistetun yksityisautolla tehtyjen matkojen kulukorvauksen lento-, juna- tai laivamatkojen kulukorvaukseksi siten, että yksisuuntainen lento-, juna- tai laivamatka vastaa kahta prosenttia enimmäiskilometrimäärästä, joka on sallittu sen jäsenvaltion osalta, josta jäsen on valittu.
               Samaa sovelletaan vastaavasti jäseneen, joka on käyttänyt loppuun yksityisautolla tehtyjen matkojen kulukorvauksen.”

               4)

               Lisätään 49 artiklan 1 kohtaan uusi alakohta seuraavasti:
               ”Entisten jäsenten tai heidän laillisten edustajiensa on toimitettava vanhuuseläkkeen maksamista koskeva hakemus kuuden kuukauden kuluessa oikeuden alkamisesta, ellei kyseessä ole ylivoimainen este. Tämän määräajan jälkeen vanhuuseläkkeen nauttiminen alkaa hakemuksen vastaanottamiskuukauden ensimmäisenä päivänä.”

               5)

               Korvataan 63 artiklan 1 kohta seuraavasti:
               ”1.   Näihin soveltamisohjeisiin perustuvat maksut on suoritettava pankkisiirtona maksupalveluista sisämarkkinoilla 13. marraskuuta 2007 annetun Euroopan parlamentin ja neuvoston direktiivin 2007/64/EY (5) säännösten mukaisesti. Parlamentti vastaa maksajalle kuuluvista maksuista. Maksunsaaja vastaa kaikista muista maksuista.

               6)

               Lisätään 75 artiklan 1 kohtaan uusi alakohta seuraavasti:
               ”Jos työkyvyttömyyseläkettä saava entinen jäsen kuolee 14 päivän heinäkuuta 2009 jälkeen, hänen puolisolleen, hänen kanssaan muun vakiintuneen parisuhteen kuin avioliiton osapuolena olevalle henkilölle tai hänen huollettavanaan oleville lapsille maksetaan perhe-eläkettä jäsenten kulukorvaussääntöjen liitteessä I määrätyin ehdoin.”

               7)

               Lisätään 82 artikla seuraavasti:
               ”82 artikla
               Luopumista oikeudesta sairauskulukorvaukseen koskeva siirtymäjärjestelmä
               Jäsen, joka luopuu 3 artiklan 4 kohdan nojalla oikeudestaan sairauskulukorvaukseen viimeistään 15 päivänä maaliskuuta 2011, saa korvausta kyseisessä kohdassa vahvistetuin edellytyksin taannehtivasti 14. heinäkuuta 2009 alkaen tai muussa tapauksessa ensimmäisestä sitä päivää seuraavasta kuukaudesta alkaen, jolloin sairauskuluja viimeksi korvattiin 3 artiklan 1 kohdan mukaisesti.”

         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Tätä päätöstä sovelletaan samasta päivästä alkaen lukuun ottamatta seuraavia määräyksiä:

               a)

               1 artiklan 1 kohta, jota sovelletaan 7. heinäkuuta 2010 alkaen;

               b)

               1 artiklan 2 ja 3 kohta, jota sovelletaan 1. tammikuuta 2010 alkaen;

               c)

               1 artiklan 3 kohta, jota sovelletaan 1. tammikuuta 2011 alkaen.

      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).

      (2)  Euroopan parlamentin puhemiehistön päätös, tehty 19 päivänä toukokuuta ja 9 päivänä heinäkuuta 2008, Euroopan parlamentin jäsenten asemaa koskevien sääntöjen soveltamisohjeista (EUVL C 159, 13.7.2009, s. 1).

      (3)  EUVL C 180, 6.7.2010, s. 1.

      (4)  EUVL L 319, 5.12.2007, s. 1.

      (5)  EUVL L 319, 5.12.2007, s. 1.”


title: 2010/11/: Komission päätös, annettu 7 päivänä tammikuuta 2010 , turvallisuusvaatimuksista, jotka kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (tiedoksiannettu numerolla K(2009) 10298) (ETA:n kannalta merkityksellinen teksti)

text:
               8.1.2010

               FI

               Euroopan unionin virallinen lehti

               L 4/91

         KOMISSION PÄÄTÖS,
   annettu 7 päivänä tammikuuta 2010,
   turvallisuusvaatimuksista, jotka kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti
   (tiedoksiannettu numerolla K(2009) 10298)
   (ETA:n kannalta merkityksellinen teksti)
   (2010/11/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan,
   sekä katsoo seuraavaa:

               (1)

               Direktiivin 2001/95/EY mukaisesti eurooppalaisten standardointielinten on laadittava eurooppalaisia standardeja. Näillä standardeilla olisi varmistettava, että tuotteet ovat direktiivissä vahvistetun yleisen turvallisuusvaatimuksen mukaisia.

               (2)

               Direktiivin 2001/95/EY mukaan tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan eurooppalaisia standardeja kansallisiksi standardeiksi.

               (3)

               Putoaminen ikkunasta tai parvekkeelta tai muusta korkeasta paikasta on yleisimpiä alle viisivuotiaiden lasten kuoleman tai pysyvän aivo- tai luustovaurion aiheuttajia. Ongelma on erityisen yleinen kaupunkialueilla, joissa on runsaasti asuinkerrostaloja, ja onnettomuuksia sattuu eniten keväisin ja kesäisin, jolloin ikkunoita pidetään avoimina pitempään. Touko–syyskuussa 2005 kirjattiin Ranskassa Île-de-Francen alueella 67 tapausta, joissa lapsi oli pudonnut vahingossa, eli lähes 14 tapausta kuukaudessa. Tanskassa ja Ruotsissa kirjataan vuosittain 20–60 tapausta. Vuosina 1996–2003 lasten putoamisonnettomuuksia sattui Kreikassa keskimäärin 79, Alankomaissa keskimäärin 130 ja Yhdistyneessä kuningaskunnassa keskimäärin 25 vuodessa.

               (4)

               Putoamisonnettomuuksia pyritään vähentämään ja torjumaan vaatimuksilla, jotka koskevat ikkunoiden kokoa sekä ikkunoiden kaiteiden ja muiden suojien asentamista ja ominaisuuksia. Vaatimukset kuitenkin vahvistetaan yleensä kansallisissa rakennusmääräyksissä, jotka vaihtelevat jäsenvaltiosta toiseen.

               (5)

               Markkinoilla on lisäksi tuotteita, joiden tarkoituksena on rajoittaa ikkunan tai parvekkeenoven aukeamista tai estää se. Kuluttajat asentavat tällaiset tuotteet suoraan ikkunaan tai parvekkeenoveen.

               (6)

               Näille tuotteille ei ole olemassa eurooppalaisia turvallisuusstandardeja. Tätä nykyä talouden toimijat ja markkinavalvontaviranomaiset löytävät asiaa koskevat pääasialliset ohjeet joistakin kansallisista ja kansainvälisistä standardeista ja testausmenetelmistä.

               (7)

               Itävalta, Tanska ja Norja toteuttivat vuosina 2005–2007 yhteishankkeen, jossa arvioitiin markkinoilla olevien, kuluttajan asennettavaksi tarkoitettujen ikkunan ja parvekkeenoven lukituslaitteiden turvallisuutta sekä olemassa olevien kansallisten ja kansainvälisten testausmenetelmien tarkoituksenmukaisuutta. Osallistujat ottivat lisäksi huomioon vaatimukset, jotka sisältyvät ANECin (2) vuonna 2004 julkaisemaan lapsiturvallisia laitteita koskevaan tutkimukseen, (3) samoin kuin eräät lelujen turvallisuutta koskevan standardin EN-71:1 vaatimukset.

               (8)

               Hankkeen tulokset osoittivat, että lapset pystyvät avaamaan useat testatuista lukkomalleista, vaikka niiden väitettiin olevan lapsiturvallisia, että eräät mallit rikkoutuivat tai eivät läpäisseet vanhennustestiä ja että kaikista testatuista malleista puuttui joitakin vaadituista peruskäyttöohjeista.

               (9)

               Sen vuoksi on tarpeen vahvistaa erityiset vaatimukset direktiivin 2001/45/EY mukaisesti ja laadituttaa niiden perusteella eurooppalaiset turvallisuusstandardit, joilla varmistetaan, että kyseiset laitteet ovat lapsiturvallisia, säilyttävät rakenteellisen eheytensä odotetun käyttöikänsä ajan ja kestävät vanhentumista ja sääaltistusta ja että niiden yhteydessä annetaan selkeät ohjeet ja tiedot käyttäjille. Standardit olisi laadittava teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (4) mukaisesti. Hyväksytyn standardin viitetiedot olisi julkaistava Euroopan unionin virallisessa lehdessä direktiivin 2001/95/ETY 4 artiklan 2 kohdan mukaisesti.

               (10)

               Tämän päätöksen tulisi kattaa vain sellaiset lukituslaitteet, jotka kuluttajat asentavat ikkunoihin tai parvekkeenoviin. Ikkunan tai parvekkeenoven puitteisiin kiinteästi asennettuihin lukituslaitteisiin sovelletaan teknisiä eritelmiä, jotka on vahvistettu rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetussa neuvoston direktiivissä 89/106/ETY. (5)

               (11)

               Kun kyseiset standardit ovat saatavissa ja edellyttäen, että komissio päättää julkaista niiden viitetiedot Euroopan unionin virallisessa lehdessä direktiivin 2001/95/EY 4 artiklan 2 kohdassa vahvistetulla menettelyllä, kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita olisi pidettävä direktiivissä 2001/95/EY vahvistetun yleisen turvallisuusvaatimuksen mukaisina siltä osin kuin on kyse standardeissa asetetuista turvallisuusvaatimuksista.

               (12)

               Tässä päätöksessä säädetyt toimenpiteet ovat direktiivin 2001/95/EY 15 artiklalla perustetun komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan

               —

               ’kuluttajan asennettavaksi tarkoitetulla lukituslaitteella’ laitetta, joka joko estää ikkunan tai parvekkeenoven avaamisen tai rajoittaa sen aukeamisen ennalta määritettyyn asentoon ja joka on tarkoitettu kuluttajan jälkiasennettavaksi ikkunaan tai parvekkeenoveen

               —

               ’lapsiturvallisella’ sitä, ettei 51 kuukautta nuorempi lapsi pysty vapauttamaan laitetta.

         2 artikla
   Vaatimukset
   Kuluttajan asennettavaksi tarkoitettuja lapsiturvallisia lukituslaitteita koskevat erityiset turvallisuusvaatimukset, jotka eurooppalaisten standardien on direktiivin 2001/95/EY 4 artiklan mukaisesti täytettävä, vahvistetaan tämän päätöksen liitteessä.
   3 artikla
   Julkaiseminen
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 7 päivänä tammikuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 11, 15.1.2002, s. 4.

      (2)  Eurooppalainen standardointiasioiden kuluttajajärjestö ANEC (http://www.anec.org/anec.asp).

      (3)  Ks. http://www.anec.org/attachments/r&t005–04.pdf

      (4)  EYVL L 204, 21.7.1998, s. 37.

      (5)  EYVL L 40, 11.2.1989, s. 12.

      LIITE

         Erityiset turvallisuusvaatimukset ja testausmenetelmät kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita varten

         Fysikaaliset ja mekaaniset ominaisuudet

      Ikkunoiden ja parvekkeenovien lukituslaitteet on rakennettava siten, että ne kestävät toistuvan aukaisemisen ja sulkemisen aiheuttamaa kulutusta sekä kuormitettuina että kuormittamattomina samoin kuin vanhentumista ja altistumista kaikille sääoloille, kuten auringonpaisteelle, sateelle, lumelle, jäälle, kosteudelle, korkeille ja matalille lämpötiloille sekä tuulelle, ja että ne pysyvät lapsiturvallisina.
      Laitteiden on kestettävä tahattomia iskuja koko käyttöikänsä rikkoutumatta.
      Täyttääkseen käyttötarkoituksensa laitteiden on rajoitettava kehyksen ja puitteen välinen avautumismatka sellaiseen enimmäisarvoon, jolla pystytään estämään pienen lapsen mahtuminen aukosta. Tällöin otettava huomioon erityisesti eri-ikäisten lasten kehitykselliset taidot ja antropometriset mitat.

         Pienet osat

      Irtonaisten tai irrotettavien pienten osien on tukehtumisvaaran estämiseksi oltava mitoiltaan sellaiset, ettei niitä voi niellä eivätkä ne voi joutua hengitysteihin.

         Terävät reunat ja ulkonevat osat

      Pisto-, viilto- ja muiden haavojen tai muiden fyysisten vammojen ehkäisemiseksi on laitteen kosketeltavissa olevat reunat pyöristettävä tai viistottava eikä laitteessa saa olla teräviä kärkiä tai ulkonevia pintoja.

         Sormien juuttuminen

      Laitteessa ei saa olla aukkoja, johon lapsi pääsee käsiksi, kun otetaan huomioon eri-ikäisten lasten antropometriset mitat ja taidot.

         Testaus

      Ultraviolettisäteilyn- ja kuumankestävyys, kuluminen, mekaaninen pysyvyys ja lapsiturvallisuus on testattava erityisillä testausmenetelmillä. Jos tuotteessa on joustavia osia, kuten ketjuja, metallilankoja tai nuoria, se on lisäksi testattava iskutestimenetelmällä. Laite ei saa särkyä, ja sen on oltava täysin toimintakykyinen testin jälkeen.
      Testausmenetelmiä on tarpeen mukaan mukautettava siten, että pystytään testaamaan kaikentyyppisten ikkunoiden (esim. ranskalaisten, puite- ja liukuikkunoiden) lukituslaitteiden toiminta.
      Testissä käytettävät voimat on kohdistettava laitetta eniten rasittaviin suuntiin ja mitattava niin, että mittausepävarmuus on enintään ± 1 %. Siirtymien mittauksessa suurin sallittu mittausepävarmuus on ± 1 mm.

         Lapsitestipaneeli

      Laitteen lapsiturvallisuus on tarkistettava. Viitteenä on käytettävä lapsiturvallisia pakkauksia koskevan standardin EN ISO 8317 vaatimuksia. On käytettävä kyseisessä standardissa vahvistettuja hylkäysperusteita.

         Tuotetiedot

      Tuotteesta on toimitettava tiedot, jotta vähennetään mahdollisia ennakoitavissa olevia riskejä, jotka liittyvät tuotteen käyttöön.
      Tuotteen turvallisesta käytöstä on toimitettava tiedot. Ohjeissa on annettava vähintään seuraavat tiedot:

                  —

                  Valmistajan, maahantuojan tai tuotteen myynnistä vastaavan tahon nimi tai tuotemerkki

                  —

                  Ohje: ”Lukekaa nämä ohjeet huolellisesti ennen laitteen asentamista ja käyttöä. Toimikaa ohjeiden mukaisesti, jottei laitteen lapsiturvallisuus vaarannu. Säilyttäkää ohjeet vastaisen varalle.”

                  —

                  Ikkunatyyppi, jota varten tuote on tarkoitettu

                  —

                  Asennusohjeet ja asennuspaikka. Erityyppisten ikkunoiden ja eri materiaalien (kuten puun, metallin, muovin jne.) osalta saatetaan tarvita erilaisia ohjeita. Koska laitteen asentaminen on olennaista sen lapsiturvallisuuden kannalta, ohjeiden on oltava täsmälliset ja joissain tapauksissa mukana on toimitettava erityinen asennustyökalu.

                  —

                  Muut mahdolliset turvallista käyttöä koskevat tiedot.


Avis juridique important

|

31996D0156

96/156/EY: Komission päätös, tehty 24 päivänä marraskuuta 1995, vuoden 1995 ohjelman elintarvikeavun kokonaismäärien muuttamisesta

Virallinen lehti nro L 036 , 14/02/1996 s. 0037 - 0037

KOMISSION PÄÄTÖS,tehty 24 päivänä marraskuuta 1995,vuoden 1995 ohjelman elintarvikeavun kokonaismäärien muuttamisesta (96/156/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon elintarvikeapupolitiikasta ja elintarvikeavun hallinnosta 22 päivänä joulukuuta 1986 annetun neuvoston asetuksen (ETY) N:o 3972/86 (1), sellaisena kuin se on viimeksi muutettuna asetuksella (ETY) N:o 1930/90 (2), ja erityisesti sen 5 artiklan,sekä katsoo, ettäkomission päätöksessä 95/371/EY (3) on vahvistettu luettelo tuotteista, joita toimitetaan vuoden 1995 elintarvikeapuna; tätä päätöstä tehdessään komissiolla ei ole ollut käytettävissään tiettyjä vuoden 1995 viitetuotteiden myöntämistarvetta koskevia oleellisia tietoja,tämän vuoksi olisi muutettava päätöksessä 95/371/EY ehdotettujen kokonaismäärien vahvistamisessa käytettyjen tuotteiden määriä, jotta ne vastaisivat paremmin kehitysmaiden tarpeita, jatässä päätöksessä määrätyt toimenpiteet ovat elintarvikeapukomitean lausunnon mukaiset,ON PÄÄTTÄNYT SEURAAVAA:Ainoa artikla 1. Vuoden 1995 elintarvikeohjelmassa toimitettavien palkokasvien kokonaismääräksi vahvistetaan 80 000 tonnia.2. Vuoden 1995 elintarvikeohjelmassa toimitettavien muiden tuotteiden rahoitukseen myönnettäväksi määräksi vahvistetaan 43 170 000 ecua.Tehty Brysselissä 24 päivänä marraskuuta 1995.Komission puolestaJoão DE DEUS PINHEIROKomission jäsen(1) EYVL N:o L 370, 30.12.1986, s. 1 ja oikaisu, EYVL N:o L 42, 12.2.1987(2) EYVL N:o L 174, 7.7.1990, s. 6(3) EYVL N:o L 220, 16.9.1995, s. 20


title: Neuvoston päätös 2012/765/YUTP, annettu 10 päivänä joulukuuta 2012 , niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen 2012/333/YUTP kumoamisesta

text:
               11.12.2012

               FI

               Euroopan unionin virallinen lehti

               L 337/50

         NEUVOSTON PÄÄTÖS 2012/765/YUTP,
   annettu 10 päivänä joulukuuta 2012,
   niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen 2012/333/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

               (2)

               Neuvosto antoi 25 päivänä kesäkuuta 2012 päätöksen 2012/333/YUTP (2) niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan yhteisen kannan 2001/931/YUTP 2, 3 ja 4 artiklaa.

               (3)

               Yhteisen kannan 2001/931/YUTP 1 artiklan 6 kohdan mukaisesti on tarpeen tarkastella perusteellisesti uudelleen luetteloa henkilöistä, ryhmistä ja yhteisöistä, joihin sovelletaan päätöstä 2012/333/YUTP.

               (4)

               Tässä päätöksessä esitetään neuvostossa suoritetun uudelleentarkastelun tulos niiden henkilöiden, ryhmien ja yhteisöjen osalta, joihin sovelletaan yhteisen kannan 2001/931/YUTP 2, 3 ja 4 artiklaa.

               (5)

               Neuvosto on todennut, että henkilöt, ryhmät ja yhteisöt, joihin sovelletaan yhteisen kannan 2001/931/YUTP 2, 3 ja 4 artiklaa, ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että mainitun yhteisen kannan 1 artiklan 4 kohdassa tarkoitettu toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (6)

               Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, olisi näin ollen saatettava ajan tasalle, ja päätös 2012/333/YUTP olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2012/333/YUTP.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 10 päivänä joulukuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 344, 28.12.2001, s. 93.

      (2)  EUVL L 165, 26.6.2012, s. 72.

      LIITE

         LUETTELO 1 ARTIKLASSA TARKOITETUISTA HENKILÖISTÄ, RYHMISTÄ JA YHTEISÖISTÄ

      1.   HENKILÖT

                  1.

                  ABDOLLAHI Hamed (alias Mustafa Abdullahi), syntynyt 11.8.1960 Iranissa. Passi: D9004878

                  2.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen

                  3.

                  AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen

                  4.

                  ARBABSIAR Manssor (alias Mansour Arbabsiar), syntynyt 6. tai 15.3.1955 Iranissa. Iranin ja Yhdysvaltain kansalainen. Passi: C2002515 (Iran); Passi: 477845448 (USA). Kansallisen henkilökortin nro: 07442833, voimassa 15.3.2016 asti (USA:n ajokortti)

                  5.

                  BOUYERI, Mohammed (alias Abu Zubair, alias Sobiar, alias Abu Zoubair), syntynyt 8.3.1978 Amsterdamissa (Alankomaat) – Hofstadgroep-ryhmän jäsen

                  6.

                  FAHAS, Sofiane Yacine, syntynyt 10.9.1971 Algerissa (Algeria) – al-Takfir ja al-Hijra -järjestöjen jäsen

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin nro 488555

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: (1) Kermanshah, Iran, (2) Mehranin sotilastukikohta, Ilamin maakunta, Iran

                  10.

                  SHAKURI Ali Gholam, syntynyt arviolta vuonna 1965 Teheranissa (Iran)

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passi: 008827 (Iranin diplomaattipassi), myönnetty 1999. Sotilasarvo: kenraalimajuri

            2.   RYHMÄT JA YHTEISÖT

                  1.

                  Abu Nidal Organisation – ANO (alias Fatah Revolutionary Council, alias Arab Revolutionary Brigades, alias Black September / Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Babbar Khalsa

                  6.

                  Filippiinien kommunistinen puolue, mukaan lukien New People's Army – NPA, Filippiinit

                  7.

                  Gama'a al-Islamiyya, (alias Al-Gama'a al-Islamiyya) (Islamic Group – IG)

                  8.

                  İslami Büyük Doğu Akıncılar Cephesi – IBDA-C (Great Islamic Eastern Warriors Front)

                  9.

                  Hamas, mukaan lukien Hamas-Izz al-Din al-Qassem

                  10.

                  Hizbul Mujahideen – HM

                  11.

                  Hofstadgroep-ryhmä

                  12.

                  Holy Land Foundation for Relief and Development

                  13.

                  International Sikh Youth Federation – ISYF

                  14.

                  Khalistan Zindabad Force – KZF

                  15.

                  Kurdistanin työväenpuolue – PKK (alias KADEK, alias KONGRA-GEL)

                  16.

                  Tamil Eelamin vapautuksen tiikerit – LTTE

                  17.

                  Ejército de Liberación Nacional (Kansallinen vapautusarmeija)

                  18.

                  Palestiinan islamilainen jihad – Palestinian Islamic Jihad – PIJ

                  19.

                  Palestiinan vapautuksen kansanrintama – Popular Front for the Liberation of Palestine – PFLP

                  20.

                  Popular Front for the Liberation of Palestine – General Command (a.k.a. PFLP – General Command)

                  21.

                  Fuerzas armadas revolucionarias de Colombia – FARC (Kolumbian vallankumoukselliset asevoimat)

                  22.

                  Devrimci Halk Kurtuluș Partisi-Cephesi DHKP/C (alias Devrimci Sol (Revolutionary Left), alias Dev Sol) (Vallankumouksellinen kansanarmeija/rintama/puolue)

                  23.

                  Sendero Luminoso – SL (Loistava polku)

                  24.

                  Stichting Al Aqsa (alias Stichting Al Aqsa Nederland, alias Al Aqsa Nederland)

                  25.

                  Teyrbazen Azadiya Kurdistan – TAK (alias Kurdistan Freedom Falcons, alias Kurdistan Freedom Hawks)